**Βιβλίο 3. Κεφάλαιο 71**

**71.** Και αφού έπραξαν αυτό και αφού κάλεσαν σε συνέλευση τους Κερκυραίους είπαν ότι αυτά και καλύτερα ήταν και (ότι) δεν θα υποδουλώνονταν με κανένα τρόπο πια στους Αθηναίους, και στο εξής να μη δέχονται ούτε τους μεν ούτε τους δε, παρά μόνο με ένα πλοίο μένοντας ουδέτεροι,, περισσότερα όμως να τα θεωρούν εχθρικά. Μόλις λοιπόν είπαν (αυτά), ανάγκασαν και την πρόταση να επικυρώσουν. Και στέλνουν και στην Αθήνα αμέσως πρέσβεις, και για να εξηγήσουν σχετικά με όσα είχαν γίνει, όπως τους συνέφερε/ ότι τους συνέφερε, και για να πείσουν αυτούς που είχαν καταφύγει εκεί να μην κάνουν καμιά εχθρική ενέργεια, για να μην υπάρξει καμιά αντεκδίκηση.

**Ασκήσεις:**

**Νοηματικές**

1. Όλα αυτά τα έκαναν οι πέντε πλούσιοι ολιγαρχικοί μόνοι τους; Με ποιο τρόπο επιχειρούν να προσδώσουν μία επίφαση δημοκρατικής νομιμότητας στο εγχείρημά τους; Από πού φαίνεται ότι πρόκειται μόνο για επίφαση;
2. Να κρίνετε την επιλογή της πολιτικής ουδετερότητας από τους Κερκυραίους. Ο αρχικός σκοπός των ολιγαρχικών ποιος ήταν;
3. Με ποιο τρόπο προσπαθούν οι ολιγαρχικοί να εξασφαλίσουν ότι δε θα υπάρξει καμία αντίδραση μετά το πραξικόπημά τους; Να τους χαρακτηρίσετε.

**Γραμματικές – Συντακτικές**

* 1. ἡγεῖσθαι: Να κλιθεί ο Ενεστώτας σε όλες τις εγκλίσεις και ο Παρατατικός. Να γραφούν και το απαρέμφατο και η μετοχή του Ενεστώτα.
  2. πρέσβεις: να κλιθεί αφού διαβάσετε την παράγραφο 149, 8) της γραμματικής σας.
  3. πέμπουσι, διδάξοντας: Να σχηματίσετε τον Παρακείμενο και τον Υπερσυντέλικο των ρημάτων στη **Μέση Φωνή** και να κλίνετε τον Παρακείμενο στην Προστακτική.

**Ευμολογικές:**

1. πράσσειν: Να γράψετε ομόρριζα επίθετα και ουσιαστικά απλά και σύνθετα.
2. Να βρείτε λέξεις μέσα από το κείμενο ετυμολογικά συγγενείς με τις παρακάτω: ανάδραση, κλήση, ρητός, βελτιωτικό, δουλοπάροικος, δοκάρι, ναύσταθμος, αποπομπή, επιτηδευμένος, γονίδιο.